APFEL ARENA

PRVI-IKAD PICKLEBALL DOGAĐAJ U HRVATSKOJ
2023-06-24 - 2023-06-25 | Apfel Arena, Put Volicije 5, Makarska, Hrvatska
Dođite i pridružite nam se na prvom hrvatskom tečaju pickleballa u Apfel Areni, 24. i 25. lipnja. I najbolja stvar – besplatno je! Samo dođite i igrajte. Oprema i osvježenja su osigurani. Zabava neće završiti na terenu za pickleball.
Pridružite nam se na izletu na Skywalk – Biokovo i jednodnevnom izletu brodom do otoka.

Zašto?
Lako se nauči
Ne zahtjeva posebnu fizičku spremu
Ne predstavlja veliko opterećenje za zglobove
Razvija socijalne vještine
Tijekom našeg događaja s nama će biti Franjo Keškić, certificirani sportski fizioterapeut s FIFA diplomom za nogomet. On će se brinuti o pripremama, pregledima i eventualnim ozljedama.

Dječja predstava Šumska priča
2023-06-23 19:00 (Europe/Zagreb) | Apfel Arena, Put Volicije 5, Makarska, Hrvatska
U ovom mjuziklu sa 16 songova djeci se daje prilika da osjete empatiju prema šumskim životinjama. Krivolovac postavlja zamke po šumi u koju se uhvati srna. Vilenjak Zimzelen uz pomoć patuljka Buce, mede, zeke i sove oslobodi srnu ali i krivolovca koji je i sam slučajno stao na svoju zamku. Krivolovac obeća da više neće postavljati zamke.
Od srca preporučamo ovaj mjuzikl jer će djeca iz njega izvući mnoge korisne pouke i saznanja.

Cijena ulaznice 5€
Ulaznice su dostupne u pretprodaji na info pultu Apfel Arene.

Poetica Summer Sonnet Afterwork party
2023-06-16 16:00 | Apfel Arena, Put Volicije 5, Makarska, Hrvatska
GIN COCKTAIL BAR

by Josip Herceg

DJ KARLO

funky ljetni hitovi

POSEBNA PONUDA

riblje i mesne plate za dvije osobe

Sportske igre mladih - Dalmatinska završnica Coca Cola kupa
2023-06-10 10:00 - 15:00 | Apfel Arena, Put Volicije 5, Makarska, Hrvatska
Pozivamo vas da nam se pridružite i podržite svoje favorite u dalmatinskoj završnici Coca Cola Kupa na kojoj se u nogometu natječu pobjednici županijskih turnira iz čak četiri dalmatinske županije; Dubrovačko- Neretvanske, Splitsko- Dalmatinske, Šibensko-Kninske i Zadarske županije.
Završnica počinje u 10 sati.
Vidimo se!
Više informacija: https://www.igremladih.hr/bs/coca-cola-cup-raspored/regionalni-turniri

https://makarska-danas.com/regionalna-finala-malonogometnog-coca-cola-cupa-odrzana-u-splitu-i-makarskoj/

https://apfelarena.hr/wp-content/uploads/2023/06/9351f1e6-88e8-408b-a06c-ce258d3ecb20.mp4

Spider-Man: Putovanje kroz Spider-svijet SINK
2023-06-04 18:00 | Apfel Arena, Put Volicije 5, Makarska, Hrvatska
Miles Morales vraća se za sljedeće poglavlje Oscarom nagrađivane Spider-svijet sage.
Nakon ponovnog ujedinjenja s Gwen, Brooklynov prijateljski nastrojeni Spider-Man iz susjedstva katapultira se preko Multiverzuma, gdje susreće tim Spider-ljudi zaduženih za zaštitu njegovog postojanja. Ali kada se heroji sukobe oko toga kako se nositi s novom prijetnjom, Miles se nađe suprotstavljen drugim Spiderima i mora redefinirati što znači biti heroj kako bi mogao spasiti ljude koje najviše voli.
Kemp Powers, Joaquim Dos Santos, Justin K. Thompson
2h 20m – US

Karte možete kupiti online na Kino Mediteran Makarska.

Tovar
2023-06-03 20:00 | Apfel Arena, Put Volicije 5, Makarska, Hrvatska
Premijerno prikazan u natjecateljskom programu filmskog festivala u Cannesu, gdje je osvojio Nagradu žirija, te je nominiran za Oscara za najbolji međunarodni film 2023. Eo je sivi magarac melankoličnih očiju i znatiželjnog duha koji započinje svoj život kao cirkuski izvođač, no jednoga dana pobjegne na neizvjesno putovanje poljskim i talijanskim provincijama, pritom susrećući različite ljude, dobre i loše.
Jerzy Skolimowski
1h 28m – PL, IT

Karte možete kupiti online na Kino Mediteran Makarska.

Praznici na talijanski
2023-06-01 20:00 | Apfel Arena, Put Volicije 5, Makarska, Hrvatska
Komičar Sebastian Maniscalco udružuje snage s dvostrukim dobitnikom Oscara, Robertom De Nirom, u urnebesnoj komediji o obitelji.
Sebastianova zaručnica poziva njegovog osebujnog oca, frizera Salva (De Niro), da provede praznike sa njezinom superbogatom i izuzetno ekscentričnom obitelji (koju tumače Kim Cattrall, Anders Holm, Brett Dier i David Rasche). Vikend se razvija u nešto poput “sukoba kultura”, pokazujući Sebastianu i Salvu što je to zapravo najbolje vezano za obitelj.
Laura Terruso
1h 29m – US

Karte možete kupiti online na Kino Mediteran Makarska.

STAND UP COMEDY SHOW - VLATKO ŠTAMPAR - BOLJA POLOVICA
2023-05-23 20:00 | Apfel Arena, Put Volicije 5, Makarska, Hrvatska
CIJENA ULAZNICE:

U PRETPRODAJI 10,50 EURA
NA DAN 12,00 EURA

Ulaznice dostupne na info pultu Apfel Arene
Vlatko Štampar je jedan od najboljih hrvatskih stand up komičara koji uvijek rasprodaje dvorane danima prije nastupa dolazi u Makarsku.
BOLJA POLOVICA – STAND UP COMEDY
Dobro ili zlo? Materijalno ili duhovno?
Kakvi smo kad smo sami? I kakvi smo pred drugima.
Show o lažnim insta-fasadama, iskrivljenim vrijednostima,
tajnama, iskrenosti, sramu i ljubomori.
I zašto je toliko prokleto teško ne buljiti u nudista?
VLATKO ŠTAMPAR
Vlatko već godinama postojano i neumjereno nasmijava ljude, razotkrivajući pritom (vlastito) uvrnuto poimanje svijeta i
bogatu maštu napučenu životinjama koje pričaju (gluposti) i zabranjenim perverzijama koje bi se (izvan konteksta) mogle smatrati kaznenim djelom.
Za one koji ga nisu “probali”, Vlatko će ostati nikad pronađeno utjelovljenje svih onih suludih misli koje svatko od nas pomišlja u onom dijelu uma koji s razlogom ignoriramo.
Za one koji su ga doživjeli, Vlatko je bio i ostaje ventil, pipa, sasvim suludih asocijacija koje u kombinaciji s njegovom nezamjenjivom manirom neizbježno mame smijeh
i čine ga jednim od ponajboljih komičara “na ovim prostorima”. Osim u Mađarskoj.

Super Mario Bros. Film SINK
2023-05-21 18:00 | Apfel Arena, Put Volicije 5, Makarska, Hrvatska
Iz Nintenda i Illuminationa dolazi novi animirani film inspiriran svijetom iz popularne igrice. Super Mario Bros. Film su producirali osnivač i izvršni direktor Illuminationa Chris Meledandri i Shigeru Miyamoto iz Nintenda.
U filmu pratimo Maria, Bowsera, Toada, Luigija i Kameka zajedno sa vojskom Koopa i Dry Bonesa. Tu su i ljuti pingvini koje smo redovno sretali u Super Mario video igricama, a mogu se čuti i neki likovi kako govore po prvi puta.
S obzirom na broj obožavatelja Super Maria u svijetu video igara, i generacija koje su odrastale uz njega, Super Mario Bros. Film će nedvojbeno biti jedan od najvećih hitova 2023. godine.
Kraljevstvo gljiva, stižemo!
Aaron Horvath, Michael Jelenic
1h 32m – US

Ulaznice možete kupiti online na Kino Mediteran Makarska

Sonja i bik
2023-05-20 20:00 | Apfel Arena, Put Volicije 5, Makarska, Hrvatska
Kod izglasavanja Zakona o zaštiti životinja, najveća kontroverza vezana je uz borbe bikova. Zagrepčanka Sonja (Judita Franković), vegetarijanka i zagrižena aktivistica, tvrdi da se radi o nepotrebnom nasilju te vlasnike bikova naziva bezdušnicima. U Dalmatinskoj zagori pak nikako ne mogu razumijeti Sonjin stav. Što Sonja više kritizira vlasnike bikova, to vlasnici bikova sve manje cijene Sonju. I – na kraju – zaključe da se Sonja, bez obzira na silnu deklariranu ljubav prema životinjama, ne bi usudila stati pred bika. Padnu oklade, a izazov Sonji nosi mladić Ante (Goran Bogdan), poznat po svojoj moći uvjeravanja…
Vlatka Vorkapić
1h 46m – HR

Karte možete kupiti na Kino Mediteran Makarska

Scena Gorica - Pale sam na svijetu
2023-05-19 19:00 | Apfel Arena, Put Volicije 5, Makarska, Hrvatska
Cijena ulaznice 5 €

„Pale sam na svijetu“ djelo je jednog od najvećih pisaca za
djecu, Jensa Sigsgaarda. To je kratka, ali zanimljiva bajka koja govori o dječaku koji, probudivši se jednog jutra, otkriva kako je jedini čovjek na svijetu. Istražujući tim novim očima svijet oko sebe, uživa u novostečenoj slobodi.
Dogodovštine koje doživljava u početku ga vesele, međutim ubrzo shvaća kako veselje koje doživljava nema s kime podijeliti. Na sreću otkriva kako je sve što je doživio bio samo san.

Riječ redateljice
Naša predstava, predstava je o mašti. O kreativnosti. Dječjoj igri. Ne postoji ništa toliko otvoreno, iskreno i nezaustavljivo poput dječje igre. I dok, nažalost, ciku s ulica i parkova zamjenjuju zvukovi igraćih konzola, mi smo odlučili ovom predstavom slaviti upravo igru i stvaranje.
Kako Pale otkriva čari slobode u samoći, naši protagonisti – dječak i djevojčica otkrivaju čari suigre dok od obično-neobičnih predmeta stvaraju cijeli Paletov svijet i više od njega. Zajedno. Nekad posvađani, ali uvijek tu jedno za drugo. U ulozi naratora, komentatora i glumaca oni promišljaju i osjećaju svaku Paletovu zgodu i nezgodu otkrivajući kako ništa u životu
nije crno-bijelo Svijet je šaren. Prepun tramvaja broj 2 koji jure prema nekom Trgu, vatrogasnih kola koja mahnito traže požar i aviona koji mogu odletjeti do mjeseca. Naš je svijet šaren, ako mi tako odlučimo, uzmemo boje i stvorimo ga takvim. Sami. Ili u dvoje. Jer zajedno je ipak ljepše, zar ne?
Tekst:
Jens Sigsgaard
Igraju:
Tomislav Krstanović
Ana Vilenica
Režija/dramatizacija:
Ivana Čoh
Scenografija:
Irena Kraljić
Kostimografija:
Iva Šimunović Lisak

Brzi i žestoki 10
2023-05-18 20:00 | Apfel Arena, Put Volicije 5, Makarska, Hrvatska
Deseti film sage Brzi i žestoki posljednje je poglavlje jedne od najpopularnijih globalnih franšiza u kinematografiji, koja je u svom trećem desetljeću još uvijek snažna te predviđena istom glavnom glumačkom postavom i likovima kao na početku.
Tijekom mnogih misija, čak naizgled nemogućih, Dom Toretto (Vin Diesel) i njegova obitelj nadmudrili su i nadmašili svakog neprijatelja na putu. Sada se suočavaju s najsmrtonosnijim protivnikom ikada: zastrašujućom prijetnjom iz prošlosti koja je odlučna razbiti obitelj i uništiti svakoga koga Dom voli.
U filmu Brzi i žestoki 5 iz 2011., Dom i njegova ekipa ubili su zlog brazilskog narkobosa Hernana Reyesa. Nisu znali da je Reyesov sin Dante (Jason Momoa) svjedočio svemu i proveo posljednjih 12 godina smišljajući plan kako natjerati Doma da plati najveću cijenu.
Danteov zaplet raspršit će Domovu obitelj od Los Angelesa do rimskih katakombi, od Brazila do Londona, od Portugala do Antarktika. Stvorit će se novi saveznici i ponovno će se pojaviti stari neprijatelji. Međutim, sve se mijenja kada Dom otkrije da je njegov vlastiti 8-godišnji sin (Leo Abelo Perry, Black-ish) krajnja meta Danteove osvete.
Louis Leterrier
2h 10m – US

Karte možete kupiti online na Kino Mediteran Makarska

Masters Handball World Cup
2023-05-18 - 2023-05-21 | Apfel Arena, Put Volicije 5, Makarska, Hrvatska
Svjetski kup rukometnih veterana, originalno igran u Omišu zadnjih 5 godina, ove godine, uz Omiš, dolazi i u Makarsku i to baš u Apfel Arenu!
Ovo natjecanja rukometaša “u najboljim godinama” doživjelo je silnu ekspanziju u kratkom razdoblju, gosti se broje u tisućama, momčadi pristižu iz cijelog svijeta, od Čilea, Hondurasa, Brazila pa sve do Indije…
Naravno, i iz cijele Europe. Očekuje se ogroman broj sudionika, što potvrđuje da samo iz Poljske stiže 20 ekipa te se nevjerojatnom brzinom pune hotelski kapaciteti Omiške i Makarske Rivijere.
Upravo to je Masters Handball World Cup, najveće veteransko natjecanje na svijetu, ne samo u rukometu nego je općenito, svojim ovogodišnjim brojkama, postao među najvećima u svijetu.

Drevna mišologija SINK
2023-05-14 18:00 | Apfel Arena, Put Volicije 5, Makarska, Hrvatska
Na daleki put u drevnu Grčku vodi nas mlada i pametna mišica Pattie koja je oduvijek željela postati junakinja. Pattie, uz mačka Sama, starog heroja Jasona i Argonaute, kreće u odvažnu potragu kako bi stanovnicima grada Yolcosa pružila pomoć u izradi kipa grčkog boga mora – Posejdona. U pustolovini života hrabra se mišica suočava s najčudnovatijim i najopasnijim stvorenjima iz doba grčke mitologije.
David Alaux, Eric Tosti, Jean-François Tosti
1h 35m – FR

Karte možete kupiti online na Kino Mediteran Makarska

Beau se boji
2023-05-13 20:00 | Apfel Arena, Put Volicije 5, Makarska, Hrvatska
U ovom hrabrom i genijalno “izopačenom” novom filmu redatelja Arija Astera (Hereditary, Midsommar), uspješni poduzetnik Beau (Joaquin Phoenix) kreće u epsku odiseju kako bi stigao kući svojoj majci, suočavajući se usput sa svojim najvećim strahovima.
Ari Aster
2h 59m – US

Karte možete kupiti online na Kino Mediteran Makarska

PREDSTAVA I PROMOCIJA KNJIGE ZA DJECU "Svakom svoje meni tvoje"
2023-05-13 16:00 - 17:00 | Apfel Arena, Put Volicije 5, Makarska, Hrvatska
Vrlo uspješna predstava za djecu “Svakom svoje meni tvoje” koja je pokupila ovacije publike i kritike te je odigrana više od 20 puta, dobila je svoje tiskano izdanje.
Autor knjige, kao i predstave je Davor Šegota, a oslikao ju je poznati makarski slikar Goran Novović.
Predstava je nastala u koprodukciji makarskih Zlatoustih i CZK Travnik, gdje je i osvojila nagradu za najbolju predstavu u 2022. godini. U predstavi glume Ana Maria Babić, Tea Šarić i Maja Divić koja je ujedno i kostimografkinja.

Program:

16h- druženje i animacija za djecu
17h- Predstava Svakom svoje meni tvoje
18h- Predstavljanje knjige

*ulaz je slobodan, a sav prihod od prodaje knjiga će u suradnji s udrugom Mike biti proslijeđen OŠ Stjepana Ivičevića za nabavku opreme za pomoć pri komuniciranju djeci s poteškoćama u razvoju.

Akademija sirove hrane: Sirove slastice by Mihaela Brijak
2023-05-13 14:00 | Apfel Arena, Put Volicije 5, Makarska, Hrvatska
Izradite ukusne i slatke, ali i zdrave kolače – naučite kako!
S ovom radionicom nećete morati otpuštati gumbe na hlačama i košuljama, suknjama i bluzama jer ćete jednostavno pretvoriti u blaženo zdravo druženje uz hranu.
Kad margarin zamijenite kokosovim maslacem ili maslacem od badema, a šećer datuljama ili rogačem dobijete zanimljive okuse. Prvotno čuđenje „pa zar to nije pečeno“ zamijeni oduševljenje okusom nakon probavanja.
Prehrana sirovom hranom ima veliku vrijednost po naše zdravlje, ali nije sama sebi cilj, nego ima jedan vrlo važan udio u postizanju unutarnjeg mira i harmonije čovjeka i prirode u kojoj živimo.
Iz ljubavi prema zdravoj hrani i isprobavanja sirovih recepata u vlastitoj kuhinji Mihaela je razvila obrt za proizvodnju i prodaju sirovih slastica koje se mogu kupiti i kušati diljem zemlje.
A, sve je počelo unazad dvanaest godina, kad je po prirodi znatiželjna i željna otkrivanja novih područja, počela udovoljavati svom interesu za zdravijom prehranom. Uz dvoje, tada male djece, krenula je pripremati obroke bez šećera, margarina, brašna i bez kuhanja. Kombinacijama voća, povrća, orašastih plodova, sirovog kakaa, kokosovog maslaca i sličnih sastojaka počela je raditi sirove, jednostavne i zdrave obroke.
Obitelj i prijatelji bili su oduševljeni okusima i svi su htjeli recepte. Tada je počela zapisivati kako i od čega što priprema. Mnoge od tih recepata objavila je na svojoj web stranici www.sirovahrana.hr koju je pokrenula 2012. godine kako bi ljude upoznala i informirala o sirovoj prehrani.
Tako 2015. godine izlazi njezina prva knjiga Sirova hrana, kao rezultat osobnih iskustava, vlastitih istraživanja i na tisuće izrađenih i isprobanih sirovih jela. Ova knjiga otkriva sve prednosti prehrane sirovom hranom i donosi brojne recepte kako pripremiti zdrave i ukusne sirove delicije.
Godine 2016. izlazi njezina druga knjiga Slatke strasti s više od 150 recepata za pripremanje zdravih sirovih slastica. Kolači i torte bez jaja, bez šećera, bez margarina, bez pečenja.
2018. godine izlazi treća knjiga Sokovi za zdravlje i vitalnost u suradnji s nutricionistom u knjizi se nalaze recepti sokova, smoothija i doručaka, te savjeti nutricionista.
Zbog velikog zanimanja ljudi za sirove slastice i sve češćeg: „Možemo li to od tebe naručiti?“, Mihaela je pokrenula proizvodnju sirovih slastica čemu je posvećena stranica www.rawsweets.com.
Svi proizvodi napravljeni su od organskih i veganskih sastojaka bez termičke obrade, a u ponudi su razne vrste torti, kuglica i čokolada i namaz.
Ova radionica će sve ljubitelje slatkog ostaviti bez daha…
Za pripremu ovih ukusnih kolača potreban vam je samo blender i multipraktik. Slastice su bez šećera, brašna, jaja i margarina ili maslaca, a iznenaditi ćete se kako su ukusne i sve slatkoljupce će ostaviti bez daha.

Znamo, hrana je ukusna i zdrava. Jako ukusna i zdrava.

Izradite ukusne i slatke, ali i zdrave kolače – naučite kako
S ovom radionicom nećete morati otpuštati gumbe na hlačama i košuljama, suknjama i bluzama jer ćete jednostavno pretvoriti u blaženo zdravo druženje uz hranu.
Ove slastice jednostavne su za pripremu i mogu stajati duže vrijeme u hladnjaku zato dođite i pridružite nam se!
Sirove slastice – Naučite kako napraviti najzdravije sirove slastice, sve od torta, pralina, čokolada, kolačića i keksi… Ova radionica će sve ljubitelje slatkog ostaviti bez daha…
Radionica najzdravijih sirovih kolača od termički neobrađenih sastojaka koji su puni svih potrebnih sastojaka naučiti ćete kako jednostavno i brzo pripremiti ukusne kuglice, praline i tortu koristeći prirodne sirove sastojke.
Za pripremu ovih ukusnih kolača potreban vam je samo blender i multipraktik. Slastice su bez šećera, brašna, jaja i margarina ili maslaca, a iznenaditi ćete se kako su ukusne i sve slatkoljupce će ostaviti bez daha.
Ove slastice jednostavne su za pripremu i mogu stajati duže vrijeme u hladnjaku zato dođite i pridružite nam se!

Pripremat će se:

Mousse od čokolade
Kinder torta ili torta od borovnica
Kuglice od lješnjaka
Energetske pločice
Brownie

Cijena radionice po osobi je 50€

Voditeljica radionice: Mihaela Brijak
Prijaviti se možete na info pultu Apfel Arene ili na email: info@apfelarena.hr
Vidimo se!
Veselimo se zajedničkom slatkom druženju!

Big Band Makarska
2023-05-12 19:00 | Hrvatska
Koncert Big Band Makarska.

Klub zadovoljnih žena 2: Novo poglavlje
2023-05-11 20:00 | Apfel Arena, Put Volicije 5, Makarska, Hrvatska
Dugo iščekivani nastavak filma “Klub zadovoljnih žena” prati četiri najbolje prijateljice koje odlaze u Italiju na zabavno djevojačko putovanje koje nikad nisu imale. Kada stvari izmaknu kontroli i otkriju se neke skrivene tajne, njihov se opušteni odmor pretvara u avanturu za pamćenje.
Legendarni kvartet ponovno čine glumačke ikone Diane Keaton, Jane Fonda, Candice Bergen i Mary Steenburgen u glavnim ulogama, a pridružuju im se Craig T. Nelson, Giancarlo Giannini, Andy Garcia i Donom Johnsonom. Film su napisali Bill Holderman i Erin Simms, a Holderman se vraća i u ulozi redatelja.
Bill Holderman
1h 38m – US

Karte možete kupiti online na Kino Mediteran Makarska

Koko i duhovi
2023-05-07 18:00 | Apfel Arena, Put Volicije 5, Makarska, Hrvatska
Koko je dvanaestogodišnji dječak koji sa svojim roditeljima dolazi živjeti u veliki grad. Tamo, uz pomoć svojih novih prijatelja i susjeda, istražuje misteriozni slučaj smrti starca koji je nedavno doselio u obližnji stan. Starac se, naime, počne pojavljivati kao duh, no nitko ne zna zašto. Koko i duhovi obiteljski je film za djecu i mlade temeljen na popularnom i rado čitanom istoimenom romanu iz serije romana o zgodama junaka Koka, dovoljno hrabrog da suzbije svoje strahove i dovoljno mudrog da riješi veliku misteriju.
Daniel Kušan
1h 35m – HR

Karte možete kupiti online na Kino Mediteran Makarska

Svećenikova djeca
2023-05-06 20:00 | Apfel Arena, Put Volicije 5, Makarska, Hrvatska
Don Fabijan je mladi svećenik koji počinje bušiti zapakirane prezervative kako bi povećao natalitet u malom mjestu na jednom dalmatinskom otoku. Udružuje se s prostodušnim trafikantom i pomahnitalim apotekarom te svi zajedno zajedno potajno ukidaju svu kontracepciju na otoku. Nakon početnih uspjeha, mnogih poroda i vjenčanja – stvari se počinju komplicirati…
Vinko Brešan
1h 33m – HR

Karte možete kupiti online na Kino Mediteran Makarska

Ih kako bi te ja / Kamerni teatar 55 Sarajevo
2023-05-05 20:00 | Apfel Arena, Put Volicije 5, Makarska, Hrvatska
Ne propustite pogledati hit komediju “Ih, kako bih te ja” u kojoj igra jedna od najpoznatijih i najproduktivnijih glumica Jasna Ornela Bery u zadnje vrijeme široj publici prepoznatljiva po legendarnoj ulozi Bahre u seriji “Dva smo svijeta različita”.
Pored Jasne Ornele Bery u predstavi igraju još dva izvrsna glumca Vuk Marinić i Amar Selimović.
Predstavu je režirao Irfan Avdić.
Produkciju predstave potpisuje Jasna Ornela Bery.
Hit komedija “Ih kako bih te ja” je predstava koja je postigla veliki uspjeh i koja je naišla na odličan prijem kod publike. Na samoj premijeri koja je odigrana u “Kamernom teatru 55” u Sarajevu, kao i na svim predstavama odigranim do sada, glumci su digli publiku na noge koja ih je oduševljena propratila salvama smijeha i dugotrajnim aplauzima.
Riječ je o satiri o bračnim odnosima u kojoj se u nizu kratkih, i komičnih scena, supružnici dovode u situaciju u kojoj bi najradije ubili jedno drugo.
U ovoj adaptaciji sve je na jedan duhovit način povezano sa scenama predstave u predstavi, inspiriranim karijerom Jasne Ornele Bery točnije slikom koju drugi imaju o njoj. Zahvaljujući dramaturzima Vuku Mariniću i Vedrani Božinović, sve je oblikovano u konceptu obilježavanja njenog jubileja, njenog odnosa prema teatru, glumi, njenoj karijeri, mlađim kolegama, muškarcima. Predstava je izazvala veliku pažnju medija i mnogobrojna gostovanja u emisijama mnogih TV kuća. Riječ je o projektu koji je vođen visokim standardima na kojima je glumica Jasna Ornela Bery oduvijek inzistirala.
Jasna Ornela Bery nosioc je mnogobrojnih nagrada i priznanja.
Predstava je namijenjena široj publici, građanima svih uzrasta.
Ova predstava je bila povod i za dobivanje nagrade LADIES IN AwARDS 2019 -LADIES IN CROWN za predani rad u svim oblastima umjetničkog izražaja i cjelokupni doprinos kulturnoj sceni.
U svojoj bogatoj karijeri ova poznata glumica je u teatru odigrala oko sedamdeset uloga i na tisuće predstava. Igrala je u sedamnaest serija: Kumovi, Dva smo svijeta različita, Lud zbunjen normalan, Ne daj se Nina, Studio 4, Pečat, Krv nije voda, Foliranti, i u mnogim drugim.
Snimila oko četrdeset, što dugih, što kratkih filmova između ostalog:
Jasmila Žbanić / Grbavica, Aida Begić / Snijeg, Angelina Jolie / U zemlji krvi i meda,
Ines Tanović / Naša svakodnevna priča, Jasmin Duraković / Nafaka , Živko Nikolić / Ljepota poroka, Nikola Ljuca / Vlažnost, Namik Kabil / Unutra, Zoran Čavić / Žikina dinastija II/ Jel jasno prijatelju,Dejan Ačimović / Tu, Zrinko Ogresta / 100 minuta slave, Dalibor Matanić…..
Filmovi u kojima je igrala bili su u konkurenciji najprestižnijih svjetskih filmskih festivala i nose preko 150 prestižnih nagrada, među kojima su i Zlatni medvjed u Berlinu, Grand Prix u Cannesu itd., a sedam filmova u kojima je igrala bili su kandidati BiH za Oscara. Jedan je od najvećih ambasadora bosanskohercegovačke kulture.
Cijena ulaznice je 12 € i dostupne su na info pultu Apfel Arene.

Čuvari galaksije Vol. 3
2023-05-04 20:00 | Apfel Arena, Put Volicije 5, Makarska, Hrvatska
U trećem Marvelovom filmu redatelja Jamesa Gunna ponovno se okuplja jaka glumačka skupina, koja uključujue Chris Pratta kao Stara-Lorda, Dave Bautistu kao Draxa, Vin Diesela kao Groota, Karen Gillan kao Nebulu, Pom Klementieff kao Mantis, Sean Gunna kao Kraglina i Elizabeth Debicki kao Ayeshu.
U novoj uzbudljivoj priči o Čuvarima galaksije, naša omiljena skupina izgleda malo drugačije. Peter Quill, koji još uvijek tuguje zbog gubitka Gamore, mora okupiti tim kako bi obranio svemir, a njegova važna misija bi – ako se ne završi uspješno – mogla dovesti do kraja Čuvara kakve poznajemo…
James Gunn
2h 30m – US

Karte možete kupiti online na Kino Mediteran Makarska

Mavka: Čuvarica šume SINK
2023-04-30 18:00 | Apfel Arena, Put Volicije 5, Makarska, Hrvatska
Oleh Malamuzh, Oleksandra Ruban
1h 30m – UA
Priča o magičnoj moći ljubavi.
Od pamtivijeka su nepregledne ukrajinske šume skrivale bezbrojne tajne i nedokučive misterije. Te su šume dom čudesnih mitskih bića koja žive među drevnim drvećem, vjerno čuvajući svoje sveto kraljevstvo. Mavka je duša šume i njezina novoizabrana čuvarica. Njezina primarna misija je zaštititi šumu i njezino sveto srce — sam Izvor života — od bilo kakve agresije ili napada, uključujući i one od strane ljudi. Lukas je skromni seoski dječak koji jako voli glazbu i svoj talent pretače u sviranje svoje drvene frule te sanja o tome da cijeli život posveti toj svojoj strasti. Mavka i Lukas se upoznaju i zaljubljuju. Hoće li se njihova dva svijeta moći ujediniti protiv zla?

ULAZNICE DOSTUPNE ONLINE:

https://www.kinomediteran.hr/hr/film/32348

Tri mušketira: D'Artagnan
2023-04-29 20:00 | Apfel Arena, Put Volicije 5, Makarska, Hrvatska
Martin Bourboulon
2h 1m – FR
Roman Alexandra Dumasa književni je klasik već nekoliko puta ekraniziran za velika platna, no ova raskošna adaptacija predstavlja nove likove i lokacije, od slavnog Louvrea do Buckinghamske palače, preko oluka Pariza do opsade La Rochellea.Herojska priča prati mladića po imenu d’Artagnan koji od kuće odlazi u Pariz, nadajući se da će postati mušketir garde. Unatoč neuspješnoj regrutaciji, on ipak postaje dio trojice najdojmljivijih mušketira – Athosa, Aramisa i Portosa – i ubrzo se uklopi u njihov način života. U kraljevstvu podijeljenom vjerskim ratovima i pod prijetnjom britanske invazije, šačica muškaraca i žena ukrstit će mačeve i vezati svoju sudbinu za sudbinu Francuske.

ULAZNICE DOSTUPNE ONLINE:

https://www.kinomediteran.hr/hr/film/32346

Profesore, dajte 2
2023-04-28 18:00 | Apfel Arena, Put Volicije 5, Makarska, Hrvatska
Predstava koja će jednako zabaviti najstarije članove staračkog doma i osnovnoškolce.
Umjetnička organizacija „Kuća smija“ postavila je na scenu komediju najizvođenijeg suvremenog komediografa Matka Elezovića predstavu
„Profesore dajte dva“ u izvođenju mladog glumaca Matka Elezovića. Predstava je već pri prvim izvođenjima priskrbila brojne pozitivne kritike, kako publike tako i kritičara.
O PREDSTAVI:
Kroz 60 minuta humora bliskog svim generacijama, glumac nas vodi u prostor i svijet svih onih veselih školskih događanja kojega smo sada ili nekad i sami bili svjedoci.
Što čini humorni svijet vezan za školski prostor?
Cijena ulaznice 6€. Ulaznice dostupne na info pultu Apfel Arene.

Zla smrt: Buđenje
2023-04-27 20:00 | Apfel Arena, Put Volicije 5, Makarska, Hrvatska
Kultna horor franšiza vraća se na velika platna! Premisa serijala vrti se oko drevnog sumeranskog teksta Necronomicon Ex-Mortisa, odnosno verzije Knjige mrtvih koja služi kao portal koji vodi u dimenziju demona.
Novi nastavak prati dvije otuđene sestre, Beth (Lily Sullivan) posjećuje stariju sestru Ellie (Alyssa Sutherland), samohranu majku troje djece, u njihov mali stan u Los Angelesu. Njihovo ponovno okupljanje prekinut će otkriće tajanstvene knjige duboko u unutrašnjosti Elliene zgrade koja će omogućiti buđenje zastrašujućih demona i natjerati Beth u bitku za preživljavanje dok je suočena s najstrašnijom verzijom majčinstva koju je moguće zamisliti.
Lee Cronin
1h 37m – US
ULAZNICE DOSTUPNE ONLINE:

https://www.kinomediteran.hr/hr/film/32347

SPORTSKE IGRE MLADIH
2023-04-26 10:00 - 14:00 | Apfel Arena, Put Volicije 5, Makarska, Hrvatska
SPORTSKE IGRE MLADIH/ COCA COLA CUP kvalifikacijski turnir Splitsko- Dalmatinske županije
Prijave ekipa na: Sportske igre mladih – prijava
Županijski koordinator: Ozren Maršić, 091 630 0470, ozren.marsic@kk-split.com

Renfield
2023-04-22 20:00 | Apfel Arena, Put Volicije 5, Makarska, Hrvatska
Nicholas Hoult (Mad Max: Fury Road) glumi Renfielda, izmučenog pomoćnika najnarcisoidnijeg šefa u povijesti – Drakule (dobitnik Oscar® Nicolas Cage). Renfield je prisiljen pribavljati gospodaru plijen i izvršavati sve njegove naredbe, bez obzira koliko ponižavajuće bile. Međutim, nakon stoljeća ropstva, Renfield je spreman vidjeti postoji li život izvan sjene Princa tame. Kada bi samo mogao smisliti kako okončati svoju ovisnost o gospodaru…
Chris McKay
1h 33m – US

Ulaznice možete kupiti online na Kino Mediteran Makarska

Tori i Lokita
2023-04-20 20:00 | Apfel Arena, Put Volicije 5, Makarska, Hrvatska
Novi film poznatog redateljskog dua, braće Dardenne, premijerno je prikazan u službenoj konkurenciji filmskog festivala u Cannesu i nagrađen posebnom nagradom povodom 75. izdanja Festivala. Dječak Tori i tinejdžerica Lokita su napustili svoje rodne države u Africi i započinju novi život u Belgiji. Snalaze se na sve načine kako bi našli posao i poslali novac svojim obiteljima, istovremeno pokušavajući dobiti vize za ostanak u zemlji. Uz sve prepreke na koje nailaze, oslanjaju se jedno na drugo i nadaju boljem sutra.
Jean-Pierre Dardenne, Luc Dardenne
1h 28m – BE, FR

Ulaznice možete kupiti online na Kino Mediteran Makarska
